CELEX: 62010FA0113
Language: el
Date: 2012-02-15 00:00:00
Title: Υπόθεση F-113/10: Απόφαση του Δικαστηρίου Δημόσιας Διοίκησης (δεύτερο τμήμα) της 15ης Φεβρουαρίου 2012 — ΑΤ κατά EACEA (Υπαλληλική υπόθεση — Έκτακτος υπάλληλος — Έκθεση αξιολογήσεως — Οριστικός χαρακτήρας — Προθεσμία ασκήσεως προσφυγής — Καθυστερημένη άσκηση — Πρόωρη καταγγελία συμβάσεως ορισμένου χρόνου λόγω επαγγελματικής ανεπάρκειας — Δικαστικός έλεγχος — Πρόδηλη πλάνη εκτιμήσεως)

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/26
            
         Απόφαση του Δικαστηρίου Δημόσιας Διοίκησης (δεύτερο τμήμα) της 15ης Φεβρουαρίου 2012 — ΑΤ κατά EACEA
   (Υπόθεση F-113/10) (1)
   
   (Υπαλληλική υπόθεση - Έκτακτος υπάλληλος - Έκθεση αξιολογήσεως - Οριστικός χαρακτήρας - Προθεσμία ασκήσεως προσφυγής - Καθυστερημένη άσκηση - Πρόωρη καταγγελία συμβάσεως ορισμένου χρόνου λόγω επαγγελματικής ανεπάρκειας - Δικαστικός έλεγχος - Πρόδηλη πλάνη εκτιμήσεως)
   2012/C 138/52
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΑΤ (εκπρόσωποι: S. Rodrigues και C. Bernard-Glanz, δικηγόροι)
   
      Καθού-εναγόμενος: EACEA (εκπρόσωποι: F. Couplan και D. Homann, επικουρούμενοι από τον B. Wägenbaur, δικηγόρο)
   
      Αντικείμενο
   
   Πρώτον, αίτημα ακυρώσεως της εκθέσεως αξιολογήσεως της σταδιοδρομίας του προσφεύγοντος-ενάγοντος για την περίοδο από 1ης Ιουνίου έως 31 Δεκεμβρίου 2008, δεύτερον, αίτημα ακυρώσεως της αποφάσεως της αρμόδιας για τη σύναψη των συμβάσεων αρχής περί πρόωρης καταγγελίας της συμβάσεως εργασίας ορισμένου χρόνου του προσφεύγοντος-ενάγοντος και, τρίτον, αιτήματα αποκαταστάσεως της ζημίας την οποία υπέστη ο προσφεύγων-ενάγων.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Ο ΑΤ φέρει το σύνολο των δικαστικών εξόδων.
            
         
      (1)  EE C 72 της 5.3.2011, σ. 35.